text: 17-årig pige faldt i havnen
  22 november 2013 kl. 05.54
  En 17-årig pige, som gik aftentur med sin far på havnen i Sønderborg, snublede i et stykke reb på kajen og faldt i vandet. Efter en kort svømmetur lykkedes det hende at komme op af det kolde vand.
  Uheldet skete ved 19-tiden på kajområdet ved Sundgade. I første omgang kunne hendes far ikke få hende op ? og der blev tilkaldt hjælp.
  Pigen svømmede en kort tur i det kolde vand, inden hun kunne hjælpes op. I mellemtiden var ambulancen ankommet, og hun blev pakket ind i varme tæpper.
  Den 17-årig tog ikke skade af opholdet i det kolde vand, og kunne kort efter tage med sin far hjem.
  